U-I-248/01
Datum: 2002-05-30T00:00:00.000+02:00
ecli: ECLI:SI:USRS:2002:U.I.248.01
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: OdlUS XI, 97 | 30.05.2002
dokument: US21496
akt: Zakon o popravi krivic (Uradni list RS, št. 59/96, 11/01 in 87/01) (ZPKri)
resitev: ustavitev
izrek: Postopek za preizkus pobude za začetek postopka za oceno ustavnosti Zakona o popravi krivic (Uradni list RS, št. 59/96, 11/01 in 87/01) se ustavi.
stavek: Pobudnikov odvetnik tudi na poziv Ustavnega sodišča, naj mu dostavi posebno pooblastilo za zastopanje v postopku pred njim, in kljub opozorilu, da lahko sicer postopek za preizkus pobude ustavi, takega pooblastila ni poslal. Zato je pobuda ostala tako nepopolna, da postopka ni bilo mogoče nadaljevati in sodišče ga je ustavilo.
odlocitev: sklep
geslo: Ustavitev postopka zaradi nedopolnitve vloge.
podlaga: Zakon o Ustavnem sodišču (ZUstS), 3. odst. 28. čl.
vlagatelj: Danilo Hari, Murska Sobota
datum_vloge: 2001-11-27T23:00:00.000Z
datum_odlocitve: 2002-05-29T22:00:00.000Z

# U-I-248/01

30. 5. 2002

# SKLEP

Ustavno sodišče je v postopku za preizkus pobude Danila Harija, odvetnika v Murski Soboti, na seji dne 30. maja 2002

**sklenilo:**

**Postopek za preizkus pobude za začetek postopka za oceno ustavnosti Zakona o popravi krivic (Uradni list RS, št. 59/96, 11/01 in 87/01) se ustavi.**

## OBRAZLOŽITEV

Odvetnik je v imenu Antona Škrabana iz Domajincev vložil pobudo za presojo Zakona o popravi krivic (ZPKri), kolikor interesentom, kakršen je on, ne priznava pravice do odškodnin.

Pobudi je bilo priloženo le splošno pooblastilo odvetniku.

Na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in s 95. členom Zakona o pravdnem postopku (Uradni list RS, št. 26/99 - ZPP) mora biti pooblastilo za zastopanje v postopku pred Ustavnim sodiščem posebno. V njem mora biti navedeno, da je dano za zastopanje pred Ustavnim sodiščem oziroma za postopek s pobudo za oceno ustavnosti predpisa.

Pooblastilo, ki ga je poslal odvetnik pobudnika, ni ustrezalo tem zahtevam. Ustavno sodišče ga je pozvalo, naj pobudo dopolni s predložitvijo posebnega pooblastila. Opozorilo ga je, da lahko sicer postopek ustavi.

Odvetnik pobude ni dopolnil, kakor mu je bilo naloženo. Ker pobuda ne vsebuje podatkov, potrebnih za nadaljevanje postopka, je Ustavno sodišče postopek ustavilo.

Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednica dr. Dragica Wedam-Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.

dr. Dragica Wedam-Lukić